2016. gada 23. februārī Noteikumi Nr. 115

Rīgā (prot. Nr. 9 17. §)

**Grozījumi Ministru kabineta 2015. gada 3. februāra noteikumos Nr. 60 "Kārtība, kādā piešķir valsts un Eiropas Savienības atbalstu pasākumam "Ražotāju grupu un organizāciju izveide""**

Izdoti saskaņā ar

Lauksaimniecības un lauku attīstības

likuma 5. panta ceturto daļu

Izdarīt Ministru kabineta 2015. gada 3. februāra noteikumos Nr. 60 "Kārtība, kādā piešķir valsts un Eiropas Savienības atbalstu pasākumam "Ražotāju grupu un organizāciju izveide"" (Latvijas Vēstnesis, 2015, 30., 203. nr.) šādus grozījumus:

1. Izteikt 5.2 punktu šādā redakcijā:

"5.2 Lauku atbalsta dienests lēmumu par šo noteikumu 3.1., 3.2. un 3.3. apakšpunktā minēto atbalsta piešķiršanu pieņem līdz 2021. gada 30. jūnijam."

2. Izteikt 18. punktu šādā redakcijā:

"18. Atbalsta apmēru samazina proporcionāli to biedru skaitam, kuriem 2004.–2006. un 2007.–2013. gada pasākumā "Ražotāju grupas" un 2014.–2020. gada programmēšanas periodā pasākumā "Ražotāju grupu un organizāciju izveide" ir piešķirts atbalsts attiecīgajā nozarē kā citas sabiedrības biedriem, kā arī atbilstoši to biedru skaitam, no kuriem sabiedrība realizācijai iepērk konvenciālo pienu un graudus."

3. Svītrot 19.1 punkta otro teikumu.

4. Svītrot 23. punktā vārdus "un tam pievienojot preču piegādātāju, darbu izpildītāju vai pakalpojumu sniedzēju rēķinus par projekta īstenošanas darbībām".

5. Izteikt 35. punktu šādā redakcijā:

"35. Sākot ar nākamo gadu pēc biznesa plāna apstiprināšanas un uzsākšanas, atbalsta pretendents pēc katra biznesa plāna īstenošanas gada beigām iesniedz Lauku atbalsta dienestā pārskatu par biznesa plāna īstenošanu, tai skaitā informāciju par veiktajām izmaksām, kā arī plānoto sasniedzamo rādītāju un mērķu izpildi. Vienlaikus atbalsta pretendents iesniedz kārtējā gada maksājuma pieprasījumu par faktiski veiktajām izmaksām atbilstoši normatīvajiem aktiem par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai 2014.–2020. gada plānošanas periodā."

6. Izteikt 38. punktu šādā redakcijā:

"38. Šo noteikumu [36. punktā](http://likumi.lv/ta/id/272135-kartiba-kada-pieskir-valsts-un-eiropas-savienibas-atbalstu-pasakumam-razotaju-grupu-un-organizaciju-izveide#p36) minētajā gadījumā atbalsta pretendents grozījumus biznesa plānā ir tiesīgs iesniegt vienu reizi gadā pēc katra biznesa plāna īstenošanas gada beigām kopā ar gada pārskatu par biznesa plāna īstenošanu. Biznesa plānā paredzētos grozījumus īsteno tikai pēc to apstiprināšanas Lauku atbalsta dienestā."

7. Izteikt 38.1punktu šādā redakcijā:

"38.1 Atbalstu atbilstīgajām lauksaimniecības un mežsaimniecības pakalpojumu kooperatīvajām sabiedrībām piešķir kā vienreizēju maksājumu līdz 4270 *euro* apmērā katru gadu, bet ne ilgāk kā piecus gadus, ja pirmajā iesnieguma iesniegšanas gadā lauksaimniecības preču un pakalpojumu apgrozījums vidēji starp sabiedrību un vienu tās biedru iepriekšējā gadā nepārsniedz 30 000 *euro*, bet mežsaimniecības preču un pakalpojumu apgrozījums – 40 000 *euro* (rēķinot atbilstoši biedru skaitam, kuriem ir bijis preču un pakalpojumu apgrozījums ar sabiedrību). Atbalstu piešķir:

38.11. ražošanas (tai skaitā noliktavu) un biroja telpu īrei, remontam un mēbeļu iegādei;

38.12. biroja tehnikas, programmatūras un aprīkojuma iegādei;

38.13. ražošanas iekārtu, specializēto transportlīdzekļu aprīkojuma un laboratoriju aprīkojuma iegādei;

38.14. laboratorisko izmeklējumu izmaksām;

38.15. transporta un sakaru izmaksām (izņemot transportlīdzekļu iegādi)."

8. Izteikt 38.51.apakšpunktu šādā redakcijā:

"38.51. iesniegumu ([6. pielikums](http://likumi.lv/ta/id/272135-kartiba-kada-pieskir-valsts-un-eiropas-savienibas-atbalstu-pasakumam-razotaju-grupu-un-organizaciju-izveide#piel6)). Iesniegumam pievieno kooperatīva valdē apstiprinātu šo noteikumu [38.1punktā](http://likumi.lv/ta/id/272135-kartiba-kada-pieskir-valsts-un-eiropas-savienibas-atbalstu-pasakumam-razotaju-grupu-un-organizaciju-izveide#p38.1) minēto atbalsta pasākumu izdevumu tāmi;".

9. Izteikt 38.53.apakšpunktu šādā redakcijā:

"38.53. informāciju par lauksaimniecības vai mežsaimniecības preču un pakalpojumu apgrozījumu starp sabiedrību un tās biedriem iepriekšējā taksācijas gadā ([7. pielikums](http://likumi.lv/ta/id/272135-kartiba-kada-pieskir-valsts-un-eiropas-savienibas-atbalstu-pasakumam-razotaju-grupu-un-organizaciju-izveide#piel7));".

10. Izteikt 38.6punktu šādā redakcijā:

"38.6 Lauku atbalsta dienests izvērtē šo noteikumu [38.5punktā](http://likumi.lv/ta/id/272135-kartiba-kada-pieskir-valsts-un-eiropas-savienibas-atbalstu-pasakumam-razotaju-grupu-un-organizaciju-izveide#p38.5) minētajā iesniegumā un dokumentos norādīto informāciju un mēneša laikā pēc iesnieguma saņemšanas pieņem lēmumu par atbalsta piešķiršanu vai par atteikumu piešķirt atbalstu kārtējā gadā. Lēmumā paredz priekšapmaksu 90 procentu apmērā no plānotās atbalsta maksājumu summas."

11. Aizstāt 38.7punktā skaitli un vārdu "30. maijam" ar skaitli un vārdu "30. aprīlim".

12. Izteikt 38.9punktu šādā redakcijā:

"38.9 Ja atbilstīgā lauksaimniecības un mežsaimniecības pakalpojumu kooperatīvā sabiedrība kādā biznesa plāna īstenošanas gadā neiegūst atbilstības statusu, pārtrauc biznesa plāna īstenošanu vai tā īstenošana neatbilst plānotajiem mērķiem, tā atmaksā šo noteikumu 38.1punktā minēto atbalstu pilnā apmērā par katru gadu, kurā tā pieteikusies, un Lauku atbalsta dienestam ir tiesības pieņemt lēmumu par kooperatīvās sabiedrības izslēgšanu no šī pasākuma atbalsta saņēmēju loka."

13. Papildināt VI1 nodaļu ar 38.10 un 38.11punktu šādā redakcijā:

"38.10 Ja atbilstīgā lauksaimniecības un mežsaimniecības pakalpojumu kooperatīvā sabiedrība ir saņēmusi šo noteikumu 38.1punktā minēto atbalstu un uzsākusi šo noteikumu 38.52. apakšpunktā minētā biznesa plāna īstenošanu, pirms tā ir saņēmusi Lauku atbalsta dienesta lēmumu par šo noteikumu 3.1. un 3.2. apakšpunktā minētā atbalsta piešķiršanu, tā turpina īstenot biznesa plānu un plānotos mērķus par saviem finanšu līdzekļiem, nepretendējot uz šo noteikumu 38.1punktā minēto atbalstu. Šo noteikumu 7.4. un 38.52. apakšpunktā minēto biznesa plānu mērķi ir atšķirīgi.

38.11 Lauku atbalsta dienests pēc šo noteikumu 38.7punktā minēto dokumentu saņemšanas un izdevumu atbilstības pārbaudes veic gala norēķinu."

14. Svītrot 6. pielikuma 4. punktu.

15. Izteikt 6. pielikuma 6. punktu šādā redakcijā:

"6. Kopējais biedru skaits, kuriem iepriekšējā gadā ir bijis preču un pakalpojumu apgrozījums ar sabiedrību, pēc stāvokļa \_\_\_\_\_. gada\* 31. decembrī \_\_\_\_\_\_\_\_\_\_\_\_\_\_."

16. Aizstāt 7. pielikuma tabulas 7. un 8. aili ar šādu tekstu:

|  |  |
| --- | --- |
| "Sabiedrības lauksaimniecības vai mežsaimniecības preču un pakalpojumu apgrozījums(*euro*) |  |
| 7 = 4 + 5 + 6 |  |
|  |  |
|  |  |
| Kopā:  | " |

17. Svītrot 7. pielikuma 1. piezīmi.

Ministru prezidents Māris Kučinskis

Zemkopības ministra vietā –

satiksmes ministrs Uldis Augulis